Arkitektura Kadamba

**Arkitektura Kadamba** ishte një stil arkitekture tempujsh i themeluar nga  Majurasharma në shekullin e IV të e.s. në Karnataka të Indisë Dinastia Kadamba krijoi një *stil të ri arkitekture që qe baza e stilit Hojsala të arkitekturës*. Zhivlloi një shkollë origjinale skulpture, që qe pararendëse e një serie skulptorësh të Indisë së jugut. Shumë tempuj në Aihole, Badami dhe Hampi janë ndërtuar në *stilin arkitekturor Kadamba*.

Dinastia Kadamba e Banavasit ishte një dinasti e lashtë mbretërore e rajonit të Karnatakas që sundoi nga viti 345 deri në vitin 525 dhe që dhanë një kontribut të hershëm domethënës në trashëgiminë arkitekturore indiane.

## Historia 
Midis viteve 345 deri në 525 të e.s., dinastia e lashtë mbretërore e Karnatakas, Kadamba dha kontribute të hershme në Arkitektrën e Karnatakas dhe ata janë zanafillësit e saj.
Dinastia Kadamba krijoi një *stil të ri arkitekturor që do të ishte baza e stilit arkitekturor Hojsala*, zhvilluan një shkollë origjinale skulpture, që ishte pararendëse e një sërë skulptorëve të Indisë jugore.
Shumë tempuj në Aihole, Badami dhe Hampi janë ndërtuar në *stilin arkitekturor Kadamba*. Dr. G. M. Moraes mendon se përveç disa veçorive, Dinastia Kadamba integroi një larmi stilesh në arkitekturën e tyre, të rrjedhura nga pararendësit dhe sundimtarët e tyre, duke u bazuar për shembull në traditën arkitekturore të Satavahanas. Dinastia Kadamba ishte krijuesja e arkitekturës së Karnatakas.

Tempujt Kadamba *vimana* zakonisht me plan katror, kulla është në formë piramidale dhe përbëhet nga një seri shtresash horizontale të shkallëzuar të dekoruara me seri uniforme projeksionesh katërkëndore vertikale dhe vestibule të mbuluara të ngjitur me vimana-n, shtresat janë më të shumta dhe më pak të ngritura, duke u munguar zbukurimi i pavjonit.
Tempulli Madhukeshvara (i zotit Shiva) në Banavasi u ndërtua nga Dinastia Kadamba dhe ka një ndërtim të ndërlikuar guri të gdhendur. I ndërtuar fillimisht nga Dinastia Kadamba, pësoi, përgjatë një periudhe prej një mijë vjetësh, shumë shtesa dhe rinovime, nga sunduesit Chalukya të Sonda-s. "Kadambotsava", një festival i përvitshëm mbahet aty në muajin e dhjetorit.
* Tempulli i Lakshmi Devit në Dodagadavalli
* Tempulli Bhu Varaha Lakshmi Narasimha në Halasi

 pranë tempullit te Durgës, në stilin Kadamba]]
## Tempujt në stilin arkitekturor Kadamba
Monumentet e shekullit të V në Halasi janë strukturat më të vjetra të mbijetuara të stilit *Kadamba*. Veçoria më e shquar është *Shikhara Kadamba* me një *Kalasa* në majë. Arkitektura Kadamba përbën një lidhje të rëndësishme midis arkitekturave Shatavahana, Pallava dhe Chalukya. Elementet e Arkitekturës Kadamba u morën nga Arkitektura Hojsala.

Në distriktin Belgaum, tempujt Hatikeshvara, Kalleshvara dhe Someshvara në Halasi dhe grupi i tempujve në Kadaroli ilustrojnë më së miri arkitekturën Kadamba. Basadi i vjetër xhainist që përmban një faltore të shenjtë dhe një sukanasi në Halasi është tempulli më i vjetër prej guri në Karnataka.

Halasi është në sfond të Ghateve perëndimore në atmosferë të gjelbër e të harlisur. Ishte kryeqyteti i dytë i Kadambave të Banavasit. Tempulli i stërmadh Bhuvaraha Narasimha ka imazhe të larta të Varahas, Narasimhas, Narajanas dhe Surjas. Vendi ka një fortesë dhe tempuj të Gokarneshsvaras, Kapileshvaras, Swarneshvaras dhe Hatakeshvaras. Në Halasi gjenden grupe monumentesh si tempujt Kalmesvara, Suvarnesvara, Ramalingesvara dhe Bhuvaraha.

;Aihole:
Shumë tempuj në Aihole duke përfshirë kompleksin e tempujve Ramlingesvara, tempullin Badigergudi dhe faltore të vogla në kompleksin tempullor të Durgas, kompleksin tempullor Triambakeshvara, tempullin e rrënuar në kompleksin tempullor Mallikarxhuna, faltoret në kompleksin tempullor Xhjotirlinga, tempulli i vogël në kompleksin tempullor Huçimalli, tempujt e rrënuar të kompleksit tempullor Galaganatha dhe shumë tempuj përgjatë lumit Malaprabha janë ndërtuar në stilin arkitekturor Kadamba.

;Badami:
Grupi i tempujve Mallikarxhuna në stilin Kadamba dhe Grupi i tempujve Bhutanatha në Badami.

;Hampi:
Duke përfshirë tempujt xhain dhe dy tempuj të Shivas si dhe shumë tempuj të rrënuar në kodrën Hemakuta në Hampi, janë ndërtuar në stilin arkitekturor Kadamba.

;Mahakuta:
Ka shumë faltore me superstrukturë Kadamba në Mahakuta duke përfshirë *tempullin Bhimeshvara linga*, tempull i rinovuar jashtë kompleksit kryesore të tempujve.

;Bandalike:
Në Bandalike (ose Bandalika), që është rreth 35&nbsp;km nga Shikaripura, ka shumë tempuj dhe Basadi, duke përfshirë Basadin Shantinatha, tempullin Sahasralinga dhe tempujt tremurti Someshvara që janë të periudhës Rashtrakuta dhe Kadamba të ndërtuar në stilin e arkitekturës Kadamba.

;Distrikti Belgaum:
* Tempulli Kamala Narajana në Degaon (Degamve/Devgram) 
* Tempulli i rrënuar në Konur është 4&nbsp;km nga ujëvarat Gokak.
* Basadi Kamala në Belagavi.
* Tempulli Bhutnath në Torgal (fortesa Torgal) afër Munvalli-t në distriktin Belgaum.
* Tempulli Pançalingeshvara në Munavalli distrikti Belgaum ka shikhara Kadamba.
* Tempulli Ramalingaeshvara në Bailhongal.
* Ka pak tempuj të rrënuar në Huli me shikhara Kadamba.
* Tempulli i rrënuar pranë lumit në Kadaroli ka shikara në stilin Kadamba.

;Distrikti Utara Kanada:
* Duke përfshirë tempujt Madhukeshvara dhe Parvati shumë tempuj të tjerë në Banavasi kanë stilin e shikarave Kadamba.
* *Ratnatraya Basti* në Bilgi, një fshat i vogël afër Sidapuras, në distriktin Utara Kanada të Karnatakas.
* Tempulli Shankara Narajana i shekujve të XII dhe XIV në Halijur dhe Tempulli Venkataramana Svami në Mutinkare pranë Sondas në talukun Sirsi të distriktit Utara Kanada.
* Tempulli Mallikarxhuna në Halijal.

; Distrikti Hasan:
* Tempulli Joga Narasimha në Holalu në distriktin Hasan.
* Tempulli Kadamba i Shiva-s *Betada Baireshvara* i ndërtuar në gurë të zinj pranë *Hanbalit*, një stacion kodrinor i Sakleshpurit (në Malet e Ghateve Perëndimore) në distriktin Hasan.
* Tempulli Kirthinarajana në stilin Kadamba është në Heragu në distriktin Hasan.

;Distrikti Gadag:
* Tempulli i vjetër xhainist në Lakshmeshvara ka shikara në stilin Kadamba.
* Tempulli Trilingeshvara në Hosur të distriktit Gadag.
* Tempulli Narasimha, në kompleksin tempullor Vira Narajana në Gadag.

;Distrikti Haveri:
* Tempulli Kere Someshvara në Kalakeri në Hangal Taluk të distriktit Haveri, është në stilin arkitekturor të shikaras Kadamba.
* Tempulli Basavann në kompleksin tempullor Çaudajadanapura Mukteshvara, në distriktin Haveri.
* Tempulli Narasimha në Narasapura pranë Çaudajadanapuras, distrikti Haveri.
* Tempulli Virabhadra në Hale Honati në talukun Ranebenur të distriktit Haveri.

;Distrikti Çikmagalur:
* *Tempulli Bhairaveshvara në Bhairapur* në stilin Kadamba, 22&nbsp;km nga Mudigere në distriktin Çikmagalur pranë Kuke Subramanjas.
* Tempulli Prasanna Rameshvara Devarunda, Mudigere në distriktin Çikmagalur.
* Tempujt Malahanikareshvara dhe Bhavani Shringeri.

;Pjesë të tjera të Karnatakas:
* Tempulli i shek. të XII të Shivas në Udri Shimoga i ndërtuar në stilin Kadamba.
* Tempujt Mallikarxhuna dhe Nilakanteshvara, në Kalasi.
* Tempulli Triambakeshvara (Trikutaçala) me *Shikhara Kadamba* në Kavital në talukun Manvi në distriktin Raiçur.
* Tempulli xhainist në kodrën Brahmagiri në distriktin Çitradurga.

;Pjesë të tjera të Indisë:
;Maharashtra:
* Tempulli Pançaganga në Kolhapur i ndërtuar në stilin Kadamba.
* Tempulli Mahabaleshvar, Tempulli Krishnai në Maharashtra.
* Matha Kaneri në stilin kadamba gjendet në tehsilin Karvir në distriktin Kolhapur të Maharashtras.

;Andra Pradeshi:
* Tempujt në Srisailam të ndërtuar gjatë periudhës Vixhajanagara (nga *Harihara Raja*) kanë shikara të stilit Kadamba.
* Grupi i tempujve Papanasi në Alampur të Andra Pradeshit janë ndërtuar në stilin arkitekturor Kadamba.
* Tempulli Çaja Someshvara në Panagal në Nalgonda.

## Stilet e përziera të arkitekturës Kadamba
;Stili arkitekturor Chalukya-Kadamba:
* Tempulli Uma Maheshvara në *Hosagunda* në talukun Sagar të distriktit Shimoga.

;Stili arkitekturor Hojsala-Kadamba:
* Tempulli Aghoreshvara në Ikeri.
* Tempulli Trikutaçala i periudhës së vonë Hojsala i ndërtuar në granit, me shikhara Kadamba Nagara.
* Tempulli Eshvara në *Malali* (Taluku Holenarasipura) në distriktin Hasan të Karnatakas, një strukturë e hershme Hojsala me shikara të stilit Kadamba Nagara.
* Tempulli i Lakshmi Devit në Dodagadavalli ndërtuar nga Hojsalat.

;Stili arkitekturor Kadamba-Jadava:
* Tempulli i Mahadevit në Tambdi Surla

Tempuj me këtë stil:
Tempulli Ananta Vasudeva; Tempulli Çampakesvara Siva; Tempulli Lingaraxha; Tempulli Mangalesvara Siva; Tempulli Purvesvara Siva; Tempulli Raxharani; Tempulli Jameshvar; Tempulli Mahavinajak dhe Tempulli Baladevxhev.

## Shiko edhe
* Arkitektura dravidiane
* Arkitektura Hojsala
* Arkitektura Badami Chalukya
* Arkitektura e Karnatakas
* Arkitektura Rashtrakuta
* Arkitektura hindu
* Arkitektura e dinastisë perëndimore Ganga
* Arkitektura Çalukja perëndimore
* Arkitektura Indiane
* Halasi, Hangali, Banavasi, Aihole, Badami

## Referime 
## Bibliografia
* 
*